**Iránytű gemkapocsból**

* Egy gemkapcsot mágnesezzetek meg, egy másikat hajlítsatok szét L-alakra, egy poharat pedig – nagyon alapos öblítés után! – töltsetek meg vízzel.   
  *[A gemkapocs mágnesezése legegyszerűbben úgy történhet, hogy erős mágnesen többször végighúzzátok ugyanabban az irányban.  
  Az alapos tiszta-vizes öblítés azért fontos, mert ha mosogatószer akár minimális mennyiségben is maradt rajta, nem fog sikerülni a játék.]*
* Az L-alakú segédeszköz függőleges szárát két ujjatok között tartva a vízszintes száron fektessétek keresztbe a mágnesezett gemkapcsot.
* Ha most lassan lesüllyesztitek a segédeszközt a vízbe, akkor – ha ügyesek vagytok – a mágnesezett gemkapocs fent marad a víz színén. (A víz felületi hártyája tartja fent, pedig a vas jóval nehezebb a víznél.)
* Figyeljétek meg, hogy a víz tetején elfordulva milyen irányban állapodik meg a gemkapocs. Ha egy gyufaszállal picit elfordítjátok az „úszó” gemkapcsot, megfigyelhetitek, hogy visszaáll az előző, É-D irányba. Működik, mint iránytű.

(Végig legyetek nagyon óvatosak, mert a gemkapocs akár kis rázkódásra is elsüllyed.)